open-index/open-wikipedia-markdown huggingface dataset:
மிகுமக்கள்தொகை

right|thumb|350px|சதுர கிலோமீட்டரில் உள்ள மக்கள் தொகை அடர்த்தியின் அடிப்படையில் நாடுகளின் வரைபடம்.
right|thumb|350px| உயர் மக்கள் தொகை அடர்த்தியுள்ள பகுதிகள், 1994 நிலவரம்.
thumb|350px|பிறப்பு வீத அடிப்படையில் நாடுகள், நிலப்பகுதிகளின் வரைபடம்.
**மிகுமக்கள்தொகை** (*human overpopulation*) என்பது ஒரு உயிரினத்தின் எண்ணிக்கை அதன் வாழிடத்தின் தாங்குத் திறனை விட கூடுதலாக இருக்கும் நிலையைக் குறிக்கும். மிகு மக்கள் தொகை உலக மக்கள் தொகைக்கும் சுற்றுச்சூழலுக்கும், புவிக்கும் உள்ள உறவாடலைக் குறிக்கும்.

மிகு மக்கள் தொகை மக்களின் எண்ணிக்கை, பரவலை மட்டும் சார்ந்தது அல்ல. மாறாக, ஒரு குறிப்பிட்ட மக்கள் தொகைக்கும் அவற்றுக்கு கிடைக்கும் பேணவல்ல வாழ்வாதாரங்களுக்கும் உள்ள விகிதமும், அந்த ஆதாரங்களைப் பெறுவதற்கும் பிரித்து வழங்குவதற்கும் உள்ள வழிமுறைகளும் ஒரு மக்கள் தொகை மிகுந்துள்ளதா என்பதை முடிவு செய்கின்றன.

எடுத்துக்காட்டுக்கு, ஒரு வெளித்தொடர்பு இல்லா ஊரில் பத்து பேர் உள்ளனர். அவர்களில் ஒன்பது பேருக்கு உணவு, நீர் போதுமானதாக உள்ளது. ஆனால், பத்தாவது ஆளால் உணவு, நீரைப் பெற்றுக் கொள்ள முடியவில்லை. என்றால் இந்த ஊரில் மக்கள் தொகை மிகுந்துள்ளது. அதுவே, 100 பேர் உள்ள ஊரில் 200 பேருக்கு உரிய உணவு, நீர், உறைவிடம் முதலியவை முடிவற்றுப் பல தலைமுறைகளுக்கும் கிடைக்கும் நிலை இருந்தால், இந்த ஊரின் மக்கள் தொகை அளவோடே உள்ளது.

பிறப்பு வீதம் உயர்வு, மருத்துவத்துறை முன்னேற்றங்கள் முதலிய காரணங்களால் குறையும் இறப்பு வீதம், கூடும் குடிப்பெயர்வு, பேண இயலா உயிர்வளங்கள், குறைந்து வரும் வாழ்வாதரங்கள் முதலியன மிகு மக்கள் தொகைக்கு காரணங்களாக அமைகின்றன.

ஒரு வாழிடம் மனிதர் வாழ மிக கடினமான பகுதியாக இருக்கும். நிலையில் மிக குறைவான மக்கள் தொகை அடர்த்தி, எண்ணிக்கை கூட மிகுந்த மக்கள் தொகையாக கருதப்படும். எடுத்துக்காட்டுக்கு, சகாரா பாலைவனம், அன்டார்ட்டிக்கா முதலிய இடங்கள்.

ஒரு வாழிடத்தில் மக்கள் தொகை மிகுந்துள்ளதா என முடிவு செய்ய, தூய்மையான குடிநீர், தூய்மையான காற்று, உணவு, உறைவிடம், வெயில் முதலிய ஆதாரங்களைக் கணக்கில் கொள்ள வேண்டும். மேம்பட்ட வாழ்க்கைத்தரமும் ஒரு அளவீடாக இருந்தால், மருத்துவம், கல்வி, கழிவுநீர் அகற்றல், திடக்கழிவு அகற்றல் போன்ற கூடுதல் வசதிகளையும் கணக்கில் கொள்ள வேண்டும். மக்கள் தொகை மிகுவதால், வாழ்க்கைக்கு அடிப்படையான வளங்களுக்கு மிகுந்த போட்டி நிலவும்.

அணு ஆற்றல், உப்பகற்றல், வேளாண்மை முதலிய நுட்பங்களைக் கொண்டு சில நாடுகள் தங்கள் தாங்கு திறனை கூட்டியுள்ளன. 

## மேற்கோள்கள்

பகுப்பு:மக்கள் தொகையியல்
தொடர்ச்சியான தொழில்சார் வளர்ச்சி

**தொடர்ச்சியான தொழில்சார் வளர்ச்சி** (*Continuing professional development*) என்பது, பல்வேறு தொழில்துறை சார்ந்தோர் தமது தொழில்சார் அறிவையும் திறமைகளையும் விரிவாக்கி மேம்படுத்திக் கொள்வதற்கும், அத் தொழில்சார் வாழ்க்கைக்குத் தேவையான ஆளுமைகளை வளர்த்துக் கொள்வதற்குமான ஒரு வழிமுறையாகும். இதன்மூலம், தொடர்ச்சியான அறிவியல், தொழில்நுட்ப முன்னேற்றங்களினால் உருவாகின்ற புதிய அறிவு, நடைமுறைகள் போன்றவற்றை அறிந்துகொண்டு அதற்கேற்றபடி செயல்படவும், புதிய சமூகத் தேவைகள், விதிமுறைகள், சட்டங்கள் தொடர்பான புதிய வளர்ச்சிகளை அறிந்துகொள்ளவும், தொழில்முறைச் செயற்பாடுகளில் வெற்றி பெறுவதற்கான உத்திகள் தொடர்பான அறிவைப் பெருக்கிக் கொள்வதற்கும் இது ஒருவருக்குப் பெரிதும் உதவுகிறது.

## தொழில்சார் கழகங்களும், தொடர்ச்சியான தொழில்சார் வளர்ச்சியும்
பெரும்பாலான தொழில்சார் கழகங்கள் அவற்றின் உறுப்பினர்கள் இவ்வாறாகத் தம்மை வளர்த்துக்கொள்வதை உறுதி செய்வதற்காகக் குறிப்பிட்ட அளவு நேரத்தைக் குறித்தவகையான அறிவுத் தேடல் நடவடிக்கைகளில் செலவிட வேண்டும் என விதிக்கின்றன. தொடர்புடைய நூல்களையும், கட்டுரைகளையும் வாசித்தல், குறித்த தொழில் சார்பான விரிவுரைகள், ஆய்வரங்குகள், கண்காட்சிகளுக்குச் செல்லுதல், பாடநெறிகளைப் படிப்பதன்மூலம் புதிய தகைமைகளைப் பெற்றுக்கொள்ளல், கற்பித்தலில் ஈடுபடுதல், குறித்த தொழில்துறை வளர்ச்சி சார்ந்த நடவடிக்கைகளில் ஈடுபடுதல் எனப் பலவகையான முயற்சிகள் தொடர்ச்சியான தொழில்சார் வளர்ச்சிக்கான வழிமுறைகளாகப் பொதுவாக ஏற்றுக்கொள்ளப்படுகின்றன. எந்தவகையான முயற்சிகளில் எவ்வளவு நேரம் செலவழிக்கலாம் என்ற கட்டுப்பாடுகளும் உண்டு.

## வசதிகள்
தொடர்ச்சியான தொழில்சார் வளர்ச்சித் தேவைகளை நிறைவு செய்வதில் பல்வேறு தொழில்சார் கழகங்களின் உறுப்பினர்களுக்கு உதவுவதற்காகப் பல கல்வி நிறுவனங்கள் தனியான பாடநெறிகளை நடத்துகின்றன. இவற்றில், நேரடியாக வகுப்பறைகளில் நடத்தப்படும் பாடநெறிகளும், அஞ்சல் வழியாக அல்லது இணையம் மூலம் நடத்தப்படும் பாடநெறிகளும் உள்ளன. இது தவிரத் தொழில் துறைகளுக்குப் பல்வேறு வசதிகளை வழங்கும் துறைகளைச் சேர்ந்த உற்பத்தியாளர்களும், வழங்குனர்களும் குறித்த தொழில் துறையினருக்கு இலவசமாக விரிவுரைகளையும், ஆய்வரங்குகளையும் ஒழுங்கு செய்வதும் உண்டு. இவற்றை விடவும், தொழில்துறையினர், அவர்களுக்கு வசதிகளையும், உற்பத்திகளையும் வழங்குவோர், தொழில்சார் கல்வித்துறையினர் போன்றோரை ஒன்றிணைத்து ஆய்வரங்குகளை ஒழுங்குபடுத்தும் நிறுவனங்களும் உள்ளன.

பல தொழில்சார் கழகங்கள் மேற்படி நடவடிக்கைகளைக் கட்டுப்படுத்துவதற்காக அவற்றுக்குச் சான்றளிப்பதும் உண்டு.

பகுப்பு:தனிமனித வளர்ச்சி
பகுப்பு:மனிதவள மேலாண்மை
ஆய்வரங்கு

**ஆய்வரங்கு** (Seminar) என்பது, ஒருவகைக் கற்பித்தல் வழிமுறை எனலாம். இது பல்கலைக்கழகம் போன்ற கல்வி நிறுவனங்களிலோ, வணிக அல்லது தொழில்சார் அமைப்புக்களினாலோ ஒழுங்கு செய்யப்படலாம். இது ஒரு சிறு குழுவினரை ஒரு கூட்டத்தில் கூட்டிக் குறித்தவொரு விடயம் தொடர்பில் கலந்தாய்வு நடத்துவதைக் குறிக்கும். இக் கலந்துரையாடல்களில் பெரும்பாலும் பங்குபற்றுவோர் அனைவரும் முனைப்பாகப் பங்கெடுத்துக் கொள்வர். இதில் ஒரு தலைவர் அல்லது நெறியாளர் கலந்துரையாடலை நெறிப்படுத்துவார். முறையான ஒரு ஆய்வுக் கட்டுரை, விரிவுரை என்பவற்றைத் தொடர்ந்த ஒரு கலந்துரையாடலாகவும் இது அமையக்கூடும்.

## பல்கலைக்கழக ஆய்வரங்குகள்
பெரும்பாலும் ஆய்வரங்குகளில் பங்குபற்றுவோர் எடுத்துக்கொண்ட விடயங்கள் தொடர்பிலான கற்றுக்குட்டிகளாக இருப்பதில்லை. பல்கலைக்கழகங்களில் கூட ஆய்வரங்குகள் பொதுவாக பிந்திய ஆண்டுகளைச் சேர்ந்த மாணவர்களுக்கே ஒழுங்கு செய்யப்படுகின்றன. இத்தகைய ஆய்வரங்குகளுக்கான அடிப்படை நோக்கம், எடுத்துக்கொண்ட விடயம் தொடர்பான நடைமுறைகள் பற்றி மாணவர்களிடையே பழக்கத்தை உருவாக்குவதும், ஆய்வு வேலைகளின்போது எதிர்ப்படும் நடைமுறைச் சிக்கல்களை எடுத்துக்காட்டாகக் கொண்டு கலந்துரையாடுவதை ஊக்குவிப்பதும் ஆகும். இத்தகைய ஆய்வரங்குகள், படிப்பதற்காகப் பரிந்துரைக்கப்பட்ட நூல்கள் தொடர்பில் கலந்துரையாடுவதற்கும், அவை தொடர்பான கேள்விகளை எழுப்புவதற்கும், விவாதங்களை நடத்துவதற்குமான இடமாகவும் பயன்படுவதுண்டு. இவை, விரிவுரைகளோடு ஒப்பிடும்போது ஒரு முறைசாராத கற்பித்தல் முறையாக உள்ளது.  

## வணிக ஆய்வரங்குகள்
ஆய்வரங்குகள் தற்போது, வாடிக்கையாளருக்கு அல்லது வாடிக்கையாளர் ஆகக்கூடியவர்களுக்கு உற்பத்தியாளர்கள் அல்லது வழங்குனர்கள் தகவல்களை வழங்கும் ஒரு  வணிக நிகழ்வாகவும் இடம்பெறுகின்றன. சிறப்பாக அழைக்கப்பட்டவர்களுக்காக ஒழுங்கு செய்யப்படும் இத்தகைய ஆய்வரங்குகள் இலவசமாகவே நடைபெறும். 

## இவற்றையும் பார்க்கவும்
* கலந்தாய்வு
* இணையவழிக் கலந்தாய்வு

## மேற்கோள்கள்

பகுப்பு:கல்வி
தொழில்சார் கழகம்

**தொழில்சார் கழகம்** (Professional association) அல்லது **தொழில்சார் அமைப்பு** என்பது, ஒரு குறிப்பிட்ட தொழிலை முன்னேற்றுவதற்கும், அத்தொழிலில் ஈடுபட்டிருப்போரின் நலன்களையும், பொதுமக்கள் நலன்களையும் பேணுவதற்குமாக இலாப நோக்கற்ற முறையில் உருவாக்கப்படும் ஒரு அமைப்பு ஆகும்.

## தொழில்சார் கழகங்களின் பங்கு
தொழில்சார் கழகங்கள் என்பன, "ஒரு குறிப்பிட்ட தொழில் முறையாகச் செய்யப்படுவதை மேற்பார்வை செய்வதற்கும், அதனைக் கட்டுப்படுத்துவதற்குமான அதிகாரம் அளிக்கப்பட்ட, அத்தொழிலைச் சார்ந்த ஒரு குழுவினர்" எனவும், "இத்தொழில் தொடர்பில் மக்களின் நலன்களைக் காப்பதற்கு நடவடிக்கை எடுப்போர்" எனவும், "அத் தொழில் புரிவேரின் நலன்கள் தொடர்பில் சார்பாளர்களாகத் தொழிற்படும் ஒரு குழு" எனவும் இவற்றின் பங்கு பல்வேறு விதமாக நோக்கப்படுகின்றது. அத்துடன், ஒரு தொழிலைக் கட்டுப்படுத்தும் அதிகாரம் கொண்ட அமைப்பு என்ற வகையில், அதன் சலுகைகள் கொண்ட வலுவான நிலையைப் பேணிக்கொள்வதையும் அது நோக்கமாகக் கொண்டிருக்கும்."

இத்தகைய கழகங்கள், தமது உறுப்பினர்களுக்கான நெறிமுறைகளை விதிப்பதன் மூலமும், அத்தொழில்சார் கல்விப் பயிற்சிகளுக்கான தரத்தைப் பேணுவதன் மூலமும் பொதுமக்களின் நலன்களைப் பாதுகாக்கும் நடவடிக்கைகளை எடுக்கின்றன. எனினும் பல வேளைகளில் இக் கழகங்களின் உறுப்பினர்களுக்குப் பணம் கொடுத்துச் சேவைக்கு அமர்த்தும் வாடிக்கையாளர்களின் நலன்களும் பொதுநலன்களும் முரண்படுகின்றபோது, தொழில்சார் கழகங்கள் தமது வாடிக்கையாளர்களின் நலனைக் காக்கவே முற்படுவதாகக் குற்றச்சாட்டுகளும் உள்ளன. இவ்வாறு நோக்கங்கள் முரண்படுவது தொடர்பில் பொதுவாகத் தொழில்சார் கழகங்கள் சமநிலையைப் பேணுவதற்குப் பெரும் முயற்சி எடுக்கின்றன. உறுப்பினர்களின் நலன்கள் என்று வரும்போது சில தொழில் கழகங்கள், தொழிலாளர் சங்கங்களைப் (labor union) போல் நடந்து கொள்வதான குற்றச் சாட்டுகளும் உண்டு.

## செயற்பாடுகள்
பல தொழில்சார் கழகங்கள், அத் தொழிலுக்கான கல்வித் திட்டங்களை உருவாக்குவதிலும், அவற்றை மேற்பார்வை செய்வதிலும், தொழில் திறமைகளை வளர்த்தெடுப்பதிலும் ஈடுபடுகின்றன. அதனால், பல தொழில்சார் கழகங்கள், அத்தொழில் புரிவோர் தேவையான தகைமைகளைக் கொண்டுள்ளனர் என உறுதிப்படுத்துவதற்காகச் சான்றளிக்கும் நடைமுறைகளையும் வகுத்துள்ளன. சில கழகங்களைப் பொறுத்தவரை அக் கழகங்களில் ஒருவரை உறுப்பினராக ஏற்றுக்கொள்வதும், சான்றளிப்பதும் ஒன்றே. ஆனால், வேறு சில கழகங்கள் இவற்றை வேறு வேறான நடவடிக்கைகளாகக் கொள்கின்றன. அத்துடன், சில தொழில்துறைகளைப் பொறுத்தவரை, தொழில்சார் கழகங்களில் உறுப்புரிமை பெறுவது அத் தொழிலைப் புரிவதற்கான அனுமதியாகவும் அமைகின்றது. ஆனால் வேறு சில துறைகளில் இத்தகைய தொழில் புரிவதற்கான அனுமதி வழங்கும் அதிகாரம் தனியான அமைப்புக்களிடம் உள்ளன.

## குறிப்புகள்


பகுப்பு:தொழில்சார் கழகங்கள்
தலித் முரசு

**தலித் முரசு** திங்கள்தோறும் வெளிவரும் குமுக நீதி இதழ். அழகிய பெரியவன், யாழன் ஆதி மற்றும் புனித பாண்டியன் போன்றோர்களை ஆசிரியர்களாக கொண்டு வெளிவரும் நூல். பெரியாரிய, அம்பேத்காரிய எண்ண ஓட்டங்களைத் தாங்கி வரும் இதழ்.

## வெளி இணைப்புகள்:
*http://www.keetru.com/dalithmurasu/index.php

பகுப்பு:தலித்தியல்
பகுப்பு:தமிழ் இதழ்கள்
தலித் கலை ஆதார மையம்

தலித் கலை ஆதார மையம், மதுரையில் அரசரடி பகுதியில் இயங்கி வரும் ஒரு அமைப்பு ஆகும். இவர்கள் ஆண்டுதோறும் நடத்தும் தலித் கலை விழா மிகவும் புகழ் பெற்றது. அடித்தள மக்களின் கலைகளை போற்றி, பாதுகாப்பதற்கு இவ் அமைப்பு முழு அளவில் இயங்குகிறது. மேலும் அம்பேத்காரிய, அயோத்திதாசரின் படைப்புகளை நூல்களாக வெளியிடுகிறது.

பகுப்பு:தலித்தியல்
தொழில்சார் நெறிமுறை

**தொழில்சார் நெறிமுறை** (*Professional ethics*) என்பது, தொழில்சார் வல்லுனர்கள் கொண்டுள்ள சிறப்பு அறிவு காரணமாக எழுகின்ற ஒழுக்கம் சார்ந்த விடயங்கள், பொதுமக்களுக்குச் சேவைகளை வழங்கும்போது அந்த அறிவைப் பயன்படுத்துவதை எவ்வாறு கட்டுப்படுத்துவது போன்றவை தொடர்பானது.

தொழில் வல்லுனர்கள், அவர்கள் பெற்றுள்ள சிறப்பு அறிவு காரணமாக ஒரு பொது மகனுக்கு இருப்பதைவிடவும் மேலதிகமான சில நெறிமுறைகள் சார்ந்த கடமைகளைக் கொண்டுள்ளனர். ஏனெனில், தொழில்சார் வல்லுனர்கள் அவர்கள் துறைசார்ந்த விடயங்களில் தாம் கற்றுக்கொண்டவற்றின் அடிப்படையில் முடிவுகளை எடுக்கும் நிலையில் உள்ளவர்கள். பொதுமக்கள் அவ்வாறான பயிற்சியைப் பெற்றிராததால் அவர்களால் அவ்வாறான முடிவை எடுக்க முடியாது. எடுத்துக்காட்டாக உரிய பயிற்சி பெற்றிராத ஒருவர் விபத்தில் காயமடைந்த ஒருவருக்கு உதவாமல் பார்த்துக்கொண்டிருந்தார் என்று அவர்மீது குற்றம் சுமத்த முடியாது. ஆனால் இதையே முழுப் பயிற்சிபெற்ற மருத்துவர் ஒருவர் செய்தால் அவர் தனது கடமையில் இருந்து தவறியதாகக் கருதப்படும்.

இத்தகைய மேலதிகமான அறிவு தொழில்சார் வல்லுனர்களுக்கு அதிகாரத்தையும், பலத்தையும் கூடக் கொடுக்கிறது. தொழில்சார் வல்லுனர்களால் வழங்கப்படும் சேவைகள் தமக்கு நன்மை பயக்கும் என்னும் எண்ணத்தினாலேயே வாடிக்கையாளர்கள் வல்லுனர்கள் மீது நம்பிக்கை வைக்கிறார்கள். ஆனாலும், தமக்கு உள்ள அதிகாரத்தைப் பயன்படுத்தி வல்லுனர்கள், வாடிக்கையாளர்களை ஏமாற்றுவதும் உண்டு.

பகுப்பு:தொழிலொழுக்கம்
ஒண்டிவீரன்

**ஒண்டிவீரன்** (Ondiveeran)(இறப்பு:1771) என்பவர் திருநெல்வேலி மாவட்டம் சங்கரன்கோவில் வட்டத்திற்கு உட்பட்ட நெற்கட்டான் செவலைத் தலைமையிடமாகக் கொண்டு ஆண்டு வந்த பாளையக்காரரான பூலித்தேவன் படையில் படைவீரராகவும், படைத்தளபதியாகவும் இருந்தவர். அருந்ததியர் பிரிவைச்சார்ந்த  முதல் விடுதலைப்போராட்ட வீரர் ஆவார்.

புலித்தேவனின் படையில் தளபதியாக செயல்பட்ட பொட்டி பகடை மற்றும் கருப்பன் பகடை போன்றோறும் இவருடன் விடுதலைப் போராட்டத்திற்கு வித்திட்டவர்களேயாவர். ஆங்கிலேய படைகளை தனியாக சென்று அழித்தார். ஒண்டியாக சென்று எதிரிகளை கொன்றதால் இவர் ஒண்டிவீரன் என அழைக்கப்பட்டார். இவர் பல போர்களில் வெற்றி கண்டுள்ளார் என்பதை வரலாறு கூறுகிறது.

## சர்ச்சைகள்
ஆசு என்னும் வெள்ளையரை சுட்டு கொன்ற பின் வாஞ்சிநாதன் தனது கைப்பட எழுதிய மடலில் "கேவலம் கோமாதா கறி தின்னும் பஞ்சமன்"  என்று எழுதியவர்களுக்கு (பின்னாளில் பஞ்சமன் என்பதை அன்றைய காலத்தில் இங்கிலாந்தில் மன்னராக இருந்த ஐந்தாம் சார்ச் குறிப்பதாக மாற்றி விட்டார்கள் என தலித் முரசு குற்றம் சாட்டுகிறது) அக்குமுகத்தை சார்ந்த ஊடங்கள் முக்கியத்துவம் தருவதை போல் மெய்யாக விடுதலைக்கு போரிட்ட வென்னி காலாடி, *ஒண்டி வீரன்*, கந்தன் பகடை, பொட்டி பகடை, சுந்தரலிங்கம், கட்டன கருப்பணன் போன்றோர்களின் வரலாறுகளை திட்டமிட்டு மறைக்கின்றனர் என அ. மார்க்சு, அழகிய பெரியவன், ஏ.பி. வள்ளிநாயகம் மற்றும் முற்போக்கு எழுத்தாளர்கள் பலர் குற்றம் சாட்டுகின்றனர்.

## போர் வெற்றி
1767ஆம் ஆண்டு ஆங்கிலேயருடனான போரில் ஆங்கிலேய தளபதி கர்னல் எராலின் படையினை இரண்டாயிரம் வீரர்களுடன் போரிட்டு வெற்றி பெற்றார்.

## மணிமண்டபம்
2000ஆம் ஆண்டு தமிழக அரசிடம் ஒண்டிவீரனின் சமூகஇனத்தவர்கள் தங்கள் சார்ந்த வீரனுக்கு ஒரு நினைவுமண்டபம் கட்டவேன்டும் என்று மனுத்தாக்கல் செய்தார்கள்.  இதன் காரணமாக 2011ஆம் ஆண்டு அப்போதைய தகவல் மற்றும் மக்கள் தொடர்பு துறை அமைச்சராக இருந்த பரிதி இளம்வழுதியின் மூலம் 49 லட்சம் ஒதுக்கப்பட்டது. பாளையங்கோட்டையில் ரூபாய் 50 இலட்சம் செலவில் ஒண்டிவீரன் மணிமண்டபம் தமிழக முதல்வர் ஜெயலலிதாவால் காணொளிக் காட்சி மூலம் 1 மார்ச் 2016 அன்று திறந்து வைக்கப்பட்டது. ஒவ்வொரு ஆண்டும் ஆகத்து 20ஆம் நாள் ஒண்டிவீரன் நினைவு தினம் அனுசரிக்கப்படுகிறது.

## ஆதாரம்
*அழகிய பெரியவன் தலித் முரசில்  எழுதிய கட்டுரை.
*இம்மானுவேல் தேவேந்திரர்- தமிழவேள்
*கொலைகள வாக்கு மூலங்கள்- அருணன்- தமிழ்நாடு முற்போக்கு எழுத்தாளர் சங்க தலைவர்.

## மேற்கோள்கள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:1771 இறப்புகள்
மரபணு பகுதிகள்

மூலக்கூற்று உயிரியலில், **மரபணு குறியீட்டுப்பகுதி** (coding region or exon) என்பது மரபணு வரிசையில் வெளிப்படுத்தப்படும் பகுதிகளைக் குறிப்பவை ஆகும். மெய்க்கருவுயிரிகளில் (Eukaryote) ஆர்.என்.ஏ நகலாக்கத்தின் பின் பெறப்படும் ஆர்.என்.ஏ க்கள் முந்திய அல்லது முதிர்வற்ற ஆர்.என்.ஏ (precursor RNA) என அழைக்கப்படும். இவ் ஆர்.என்.ஏ வில் மரபணுவை புரத உற்பத்திக்கு செலுத்தும் குறியீடுகளும் (exon or gene coding region), புரத உற்பத்தியை குறியிடாத வரிசைகளும் (intron or non-coding sequence) நிறைந்து காணப்படும். ஆய்வாளர்கள் உயிரணுவின் கருவில் உள்ள ஆர்.என்.ஏ அளவுகளுக்கும், கருவின் வெளியே உள்ள குழியமுதலுரு ஆர்.என்.ஏ அளவுகளுக்கும் உள்ள வேற்றுமையை நார்தன் படிவு மூலம் தற்செயலாகக் கண்டுபிடித்தனர். இதன் பின் ஆர்.என்.ஏ நகலாக்கத்தின் பின் அவைகளில் சில மாற்றங்கள் நடைபெறுகின்றன என்ற கருத்தாக்கம் ஏற்பட்டது. ஆய்வாளர்களின் அயராத முயற்சியினால் ஆர்.என்.ஏ முதிர்வாக்கம் அல்லது ஆர்.என்.ஏ பிளவிணைதல் (RNA maturation or RNA splicing) என்ற நிகழ்வு அறியப்பட்டது. இந் நிகழ்வின் போது சிறிய ஆர்.என்.ஏ புரதங்கள் (small nuclear ribo nuclear protein) இணைந்து மரபணுக் குறியீடற்ற பகுதிகள் பிளக்கப்பட்டு அல்லது களையப்பட்டு மரபணுக் குறியீட்டுப்பகுதிகள் இணைக்கப்படும்.

பகுப்பு:மூலக்கூற்று உயிரியல்
பகுப்பு:மரபணுக்கள்
அண்ணாமலைப் பல்கலைக்கழகப் பதிப்பகம்

**அண்ணாமலைப் பல்கலைக்கழகப் பதிப்பகம்** தமிழ்நாடு அண்ணாமலைப் பல்கலைக்கழகத்தின் கீழ் இயங்கும் ஒரு பதிப்பகம். 1929 ஆண்டில் நிறுவப்பட்ட இப்பதிப்பகத்தின் மூலம் நூல்களை அச்சிட்டு குறைந்த விலையில் வழங்கி வருகின்றனர். இப்பதிப்பகத்தின் வழி பல்வேறு துறை சார்ந்த 625 நூல்கள் வெளிவந்துள்ளன. அதனோடு பல்வேறு ஆய்வு சார்ந்த இதழ்களும், கருத்தரங்கக் கட்டுரைகளின் தொகுப்புகளும், சங்க இலக்கியங்களும் வெளிவந்துள்ளன.

## மேற்கோள்கள்

பகுப்பு:தமிழ்நாட்டுப் பதிப்பகங்கள்
அசிட்டைல்நீக்குநொதி தடுப்பிகள்

**அசிட்டைல்நீக்குநொதி தடுப்பிகள்** ( histone deacetyallase inhibitors, HDAC inhibitors) மூலக்கூற்று உயிரியலில் ஆய்வுக்காக பயன்படும் ஒரு தடுப்பூட்டி ஆகும். பின்னாளில் புற்று நோய் மற்றும் மூளையில் காயங்கள் ஏற்படும்போது , நிறப்புரியில் (chromosome) பல மாற்றங்கள் ஏற்படுகின்றன என கண்டுபிடிக்கப்பட்டன. நிறப்புரியில் உள்ள இசுடோன் புரதத்தில் ஏற்படும் எபிமரபியல் மாற்றங்களால் புற்று நோய் மிகைபடுத்தப்டுகின்றன என்றும், மூளையில் ஏற்படும் காயங்களினால் நரம்பு உயிரணுக்களில் இறப்பு நிகழ்கின்றன (programmed cell death or apotopsis) என அறியப்பட்டது. இவைகள் இசுடோன் புரதத்தில் ஏற்படும்
அசிட்டைல் நீக்கமும் (deacetyalation)  ஒரு கரணியம் ஆகும். இதனால் அசிட்டைல் நீக்கம் தடுப்பூட்டி மருந்துகள் (வல்புரோயிக் காடி, சோடியம் பினைல் பியுட்ட்ரட், phenylbutyrate and valproic acid) கொடுக்கப்படும் போது புற்று நோய், மூளை காயங்களினால் ஏற்படும் பாதிப்புகள் குறைக்கப்படுகின்றன. மேலும் இம்மருந்துகள் இன்னும் ஆய்வு நிலையிலே உள்ளன. ஏனெனில் ஆய்வு விலங்கு ஒவ்வொன்றிலும் ஒவ்வொரு வகையான முடிவுகளை தருவதால் ஒரு நிலையான நிலைப்பாட்டுக்கு ஆய்வாளர்கள் வர முடியவில்லை.

## மேற்கோள்கள்

பகுப்பு:மூலக்கூற்று உயிரியல்
மரபணு சாராப் பகுதி

மரபணு  சாராப் பகுதிகள் என்பது நிலைகருவுள்ள உயிர்களில் (Eukaryote)  முந்திய ஆர்.என்.ஏ க்களில் (precursor RNA) உள்ள ஒரு வரிசையாகும். இவைகள் ஆர்.என்.ஏ முதிர்வாக்கம் அல்லது ஆர்.என்.ஏ பிளவிணைதல் என்னும் நிகழ்வு மூலம் அகற்றப்பட்டு மரபணு பகுதிகள் இணைக்கப்படும். நிலைக்கருவிலி உயிர்களில் (prokaryote) இவைகள் காணப்படுவதில்லை. முதலில் மரபணு சாராப் பகுதிகளை குப்பைகள் (junk) என கருதப்பட்டது. பின்னர் வளர்சிதை மாற்றங்களில் (developmental regulation) இன்றியமையாத பணிகளை புரியும் குறு ஆர்.என்.ஏ க்கள் இப்பகுதிகளில் இருந்துதான் உற்பத்தி செய்யப்படுகிறது என அறியப்பட்டது.

பகுப்பு:மூலக்கூற்று உயிரியல்
பெருமூலக்கூறு

**பருமூலக்கூறு** அல்லது **பெருமூலக்கூறு** (*macromolecule*) என்பது புரதம், கருவமிலம் (அல்லது நியூக்கிளிக்கமிலம்), கூட்டுச்சர்க்கரை, கொழுப்பு போன்ற அதிக மூலக்கூற்று நிறையுடைய உயிர் வேதிப்பொருள்களுக்கான பொதுப் பெயர் ஆகும். இவற்றுள் சில உயிர்வேதிப் பலபடியாகவும் (polymers) சில அப்படிப் பலபடியல்லாத அதிக மூலக்கூற்று நிறையுடைய பொருளாகவும் இருக்கும்.. பொதுவாக இம்மூலக்கூறு ஆயிரக்கணக்கான அணுக்களைக் கொண்டதாக இருக்கும். செயற்கையான பெருமூலக்கூறுகளுக்கு நெகிழிகள், நானோ குழாய்கள், செயற்கை இழைகள் போன்றவை எடுத்துக்காட்டுகள்.

## மேற்கோள்கள்


பகுப்பு:மூலக்கூறுகள்
பகுப்பு:மூலக்கூறு இயற்பியல்
பகுப்பு:உயிர்வேதியியல்
பகுப்பு:பலபடி வேதியியல்
பகுப்பு:பலபடிகள்
கொரசோன் அக்கினோ

**மரீயா கொரசோன் "கோரி" அக்கினோ** (*Maria Corazon "Cory" Cojuangco Aquino*, ஜனவரி 25, 1933 – ஆகஸ்ட் 1, 2009) என்பவர் பிலிப்பைன்சின் அரசியல்வாதியும், மக்களாட்சி, அமைதி, பெண்ணுரிமை போன்றவற்றிற்கு குரல் கொடுத்தவரும் ஆவார். இவர் பிலிப்பைன்சின் 11வது குடியரசுத் தலைவராக (சனாதிபதி) 1986 முதல் 1992 வரை பணியாற்றினார். அத்துடன் பிலிப்பைன்சின் முதலாவது பெண் சனாதிபதியும் ஆசிய நாடொன்றின் முதலாவது பெண் சனாதிபதியும் ஆவார்.

அக்கினோ செல்வச்செழிப்பான குடும்பத்தை சேர்ந்தவர். இவர் ஐக்கிய அமெரிக்காவில் கல்வி பயின்றார். தொடக்கத்தில் இவர் அரசியலில் நுழையவில்லை. அப்போது பிலிப்பைன்சில் மேலவை உறுப்பினராகவும் (செனட்டர்) எதிர்க்கட்சித் தலைவராகவும் இருந்த[பெனினோ அக்கினோ என்பவரை திருமணம் புரிந்தார். பெனினோ சனாதிபதி பெர்டினண்ட் மார்ச்கோசின் சர்வாதிகார ஆட்சியைப் பலமாக எதிர்த்து வந்தவர்.

கணவர் பெனினோ நினோய் அகினோ நாடு கடத்தப்பட்டார். 1985 ஆம் ஆண்டு ஆகஸ்ட் 21 இல் அமெரிக்காவில் இருந்து நாடு திரும்பிய அவர் மணிலா விமான நிலையத்தில் சுட்டுக்கொல்லப்பட்டார். அதைத் தொடர்ந்து கொரசோன் கணவர் நடத்திய பிலிப்பைன்ஸ் குடியரசு கட்சிக்கு தலைவராகி வழிநடத்தினார். அப்போது ஜனாதிபதியாக இருந்த மார்க்கோசுக்கு எதிராக 1986ம் ஆண்டு நடந்த தேர்தலில் போட்டியிட்டார். இத்தேர்தலில் மார்கோஸ் வெற்றி பெற்றதாக அறிவிக்கப்பட்டது. ஆனாலும் தேர்தலில் பல முறைகேடுகள் இடம்பெற்றதாக எதிர்க்கட்சிகள் அறிவித்ததை அடுத்து நாட்டில் மக்கள் புரட்சி இடம்பெற்றது. இதனையடுத்து மார்க்கோஸ் பதவியில் இருந்து விலகியதை அடுத்து கொரசோன் மக்கள் ஆதரவுடன் குடியரசுத் தலைவராகப் பதவி ஏற்றார். பிலிப்பைன்ஸ் நாட்டின் முதல் பெண் ஜனாதிபதி என்ற பெருமையை பெற்றார்.

சிலகாலம் புற்றுநோயால் பீடிக்கப்பட்டிருந்த கொரசோன் 76வது அகவையில் 2009 ஆகஸ்ட் 1 அதிகாலை இறந்தார்.

## மேற்கோள்கள்

## வெளி இணைப்புகள்
* Official website of Corazon Aquino – maintained by the Benigno S. Aquino, Jr. Foundation
* President Cory's historic speech before the U.S. Congress
* Malacañang Museum Official Biography 
* Prayers for Tita Cory
* Prayers - prayforcory.com 
* NYTimes obituary

பகுப்பு:பிலிப்பீன்சின் அரசியல்வாதிகள்
பகுப்பு:பிலிப்பைன்சின் குடியரசுத் தலைவர்கள்
பகுப்பு:2009 இறப்புகள்
பகுப்பு:1933 பிறப்புகள்
பகுப்பு:ரமோன் மக்சேசே விருது பெற்றோர்
பகுப்பு:பெண் அரசுத் தலைவர்கள்
திவேர்

**திவேர்** (*Tver*, ) என்பது உருசியாவின் தெவேர் மாகாணத்தின் தலைநகராகும். இது உருசியத் தலைநகர் மாஸ்கோவுக்கு வடக்கே அமைந்துள்ளது. இதன் மக்கள் தொகை 405,500 (2007 மதிப்பீடு); 408,903 (2002 கணக்கெடுப்பு). இது 1931 முதல் 1990 வரை "கலினின் நகர்" () என அழைக்கப்பட்டது. வரலாற்றில் முக்கிய வாய்ந்த நகர். இரண்டாம் உலகப்போரில் செருமனியரால் கைப்பற்றப்பட்ட நகர். இங்குள்ள திவேர் அரச மருத்துவ அகாதமி, திவேர் அரச தொழில்நுட்ப பல்கலைக்கழகம், திவேர் அரச பல்கலைக்கழகம் என்பன முக்கிய உயர் கல்விக்கூடங்களாகும்.

## மேற்கோள்கள்

பகுப்பு:உருசிய நகரங்கள்
பகுப்பு:ஐரோப்பாவின் முன்னாள் நாடுகள்
யூபிக்கியுட்டினேற்றம்

**யூபிக்கியுட்டினேற்றம்** (ubiquitination) அல்லது புரத அழிவு குறியீடு என்பது நிலைகரு  உயிர்களில் நடைபெறும் குறிபிட்ட குறியீடுகளால் (signaling)  புரத அழிவு நிகழ்வுக்கு வழிகாட்டும் ஒரு குறியீடு ஆகும். இவ்வினையில் புரத அழிவுக்கு ஆயத்தமாகும் புரதங்கள் யுபிகுயிட்டின் என்னும் சிறிய புரதங்களால் புரத அழிவு குறியீடு ஏற்றப்படும். இவ்வினை புரதங்களின் லைசின் என்னும் அமினோ காடியில் நடைபெறும். யுபிகுயிட்டின் 76 அமினோ காடிகளை (ஒவ்வொரு அமினோ காடியும் தோரயமாக 110 டால்டன் மூலக்கூறு நிறையேய் கொண்டவை) 8.5kD நிறை கொண்ட சிறிய புரதம். யுபிகுயிட்டின் என்னும் சொல் "எல்லா இடங்களிலும் " என்னும் பொருள் தரும் வார்த்தை ஆகும். இவைகள் மாந்த மற்றும் பயிர்களின் எல்லா பாகங்களிலும் நிலையாக வெளிபடுவை ஆகும். மேலும் அனைந்து நிலைகரு உயிர்களில் இப்புரதம் மிகையான ஒற்றுமையேய் கொண்டுள்ளது. இவைகள் நிலையான அளவில் உயிரணுக்களில் வெளிபடுவதால், இவ் மரபணுவின் தொடரியெய் மற்ற மரபணுவை மிகையாக வெளிபடுத்த பயிர்களில் பயன்படுத்தப்படுகிறது.

400px யூபிக்கியுட்டினேற்றம் அல்லது புரத அழிவு குறியீடு விளக்கும் படம்.

பகுப்பு:மூலக்கூற்று உயிரியல்
மணிமேகலை இராமநாதன்

**மணிமேகலை இராமநாதன்** (1946 - பெப்ரவரி 17, 2010) கொழும்பைப் பிறப்பிடமாகக் கொண்ட ஈழத்துக் கலைஞர். மேடை நாடகம், வானொலி, வடமோடி, தென்மோடிக் கூத்துகள், திரைப்படம், சின்னத்திரை, வில்லுப்பாட்டு என எல்லாவற்றிலும் கடந்த 50 ஆண்டுகளாக ஈடுபட்டுவந்தவர்.

## வாழ்க்கைக் குறிப்பு
1946ம் ஆண்டு கொழும்பு கிருலப்பனையில் பிறந்தவர் மணிமேகலை. பத்து வயதாக இருந்தபோதே பாடகியாக மேடையில் கால் பதித்த இவர் தொடர்ந்து பாடசாலை நாடகங்களில் நடித்து பின்னர் மேடைகளில் குழந்தை நட்சித்திரமாக மேடைகளில் தனது திறமையை வெளிப்படுத்த பிரபலமான கலைஞர்களின் ஆதரவும் மணிமேகலைக்குக் கிடைக்க ஆரம்பித்தது.

பல ஈழத்துத் திரைப்படங்களில் தோன்றிய அவர் 300 க்கும் அதிகமான மேடை நாடகங்களில் நடித்திருக்கிறார். ஏராளமான வானொலி நிகழ்ச்சிகளில் தோன்றியிருக்கிறார்.

## விருதுகளும் பட்டங்களும்
இவரது கலைப் பணியைப் பாராட்டி பல பட்டங்கள் இவருக்குக் கிடைத்தாலும் "கலைச்செல்வி" என்னும் பட்டமே இவரது பெயருடன் நிலைத்து நிற்கின்றது. இலங்கை கலாச்சார அமைச்சு நடாத்திய பல நாடகவிழாக்களிலும் விருதுகளைப் பெற்றுள்ள இவரை 2004ம் ஆண்டு கொழும்பில் நடைபெற்ற கலாச்சார விழாவில் இலங்கையின் பிரதம மந்திரி பாராட்டி பரிசும் வழங்கிக் கௌரவித்திருந்தார் என்பதும் குறிப்பிடத்தக்கதாகும். நவரச நாயகி எனும் பட்டமளித்து தமிழ் கலைஞர் அபிவிருத்தி நிலையம் கெளரவித்தது. அதேபோல் இவரது பொன் விழாவை மிகச் சிறப்பாக நடத்திக் காட்டியது கிருஷ்ண கலாயம். அதேபோல் தேசிய தமிழ் நாடக உபகுழுவின் தலைவராக இருந்தபோது இவரது கலைப்பணியைப் பாராட்டி அரசுத்தலைவர் மகிந்த ராஜபக்சவினால் கெளரவிக்கப்பட்டவர்.

## புகழ் பெற்ற மேடை நாடகங்கள்
* ஆபிரகாம் கோவூரின் உண்மைக்கதையைத் தழுவி வரணியூரான் எழுதிய "நம்பிக்கை" 
* அமரர் நடிகமணி வி.வி.வைரமுத்து அவர்களின் அரிச்சந்திரா மயானகாண்டம்
* கலாவினோதன் வில்லுப்பாட்டுச் சின்னமணியின் சத்தியவான் சாவித்திரி
* காத்தவராயன் கூத்து

இவற்றைவிட மனித தர்மம், கறுப்பும் சிவப்பும், நகரத்துக்கோமாளிகள், சிறுக்கியும் பொறுக்கியும், டைமன்ராணி, சக்காரலம் பென்டர், ஒரு கலைஞனின் கதை, அவன் மீண்டும் வருவான் போன்ற நாடகங்களில் அவர் நடிப்புக்கு சவால்விடும் பாத்திரங்களாகும்.

## நடித்த திரைப்படங்கள்
*ஏமாளிகள் (1978)
*நாடு போற்ற வாழ்க (1981)

## வெளி இணைப்புகள்
*மறைந்த மணிமேகலைக்கு செய்யப்படும் அஞ்சலி அர்த்தமுள்ளதாக அமையட்டும் , தினகரன், பெப்ரவரி 21, 2010

பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:1946 பிறப்புகள்
பகுப்பு:2010 இறப்புகள்
பகுப்பு:ஈழத்து நாடக நடிகர்கள்
பகுப்பு:இலங்கைத் தமிழ்த் திரைப்பட நடிகைகள்
ஆடித் தள்ளுபடி

**ஆடித் தள்ளுபடி** என்பது ஆடி மாதம் தமிழக கடைகளில் கிடைக்கும் தள்ளுபடி விற்பனையைக் குறிக்கும். ஆடி மாதம் பொதுவாக திருமணம் போன்ற நல்ல நிகழ்வுகள் குறைவாகவே நடைபெறுவதால் ஏற்படும் விற்பனை மந்த நிலையைக் குறைக்கவும், ஆண்டு முழுதும் தேங்கிக் கிடக்கும் பண்டங்களை விற்றுத் தீர்க்கவும் இந்த விற்பனை உத்தி மேற்கொள்ளப்படுகிறது. துவக்கத்தில் நகை, புடவை கடைகளில் மட்டுமே இருந்த இத்தள்ளுபடி இப்போது பல வீட்டுப் பயன்பாட்டுப் பொருள் விற்கும் கடைகளுக்கும் பரவி உள்ளது. 

## மேற்கோள்கள்

பகுப்பு:விற்பனை
தற்காலிக மரபணு வெளிப்படுதல்

**தற்காலிக மரபணு வெளிப்படுதல்** (transient gene expression) என்பது மூலக்கூற்று உயிரியலில் பயன்படும் ஒரு சொல். ஒரு மரபணுவை செயற்கையாக சில நாட்களுக்கு மட்டும் வெளிப்படுத்தும் செயலே தற்காலிக மரபணு வெளிப்படுதல். மரபணுவை பயிர் அல்லது விலங்கு உயிரணுக்களில் நிலையாக நிறப்புரியில் சேர்ந்து நிலைத்த வெளிப்பாடு செய்வதும் உண்டு.பயிர் இலைகளிலோ (leaves) அல்லது விலங்கு உயிரணுக்களிலோ (cells)  உள்-செலுத்தப்படும் மரபணுக்கள் அதனை சுற்றி உள்ள கலங்களின் நிறப்புரியில் (chromosome) இணையும் தன்மையைக் கொண்டு இருக்கும். ஒரே உயிரணுவில் உள்ள நிறப்புரியில் பல இடங்களில் இவை இணைவதால், இவற்றின் நகல் எண்ணிக்கை பலவாக(copy number) இருக்கும். இதனால் புரத வெளிப்பாடு மிகைப்படுத்தப்பட்டு அதன் அளவு கூடுதலாக இருப்பதற்கு வாய்ப்புகள் கூட்டப்படுகின்றன.

தற்காலிக வெளிப்படுதலில் (transient expression) ஒரு மரபணு வெளிப்படும் தன்மை முதல் மூன்று நாட்களில் உச்ச அளவிலும் பின் குறைந்து ஏழாம்  நாளில் வெளிப்பாடு நின்றும் விடும். ஏனெனில் பயிர் மற்றும் விலங்கு உடலில் உள்ள நோய் எதிர்ப்பு அல்லது பாதுகாப்பு அரண்கள், செயற்கை முறையில் உள்-செலுத்தப்படும் மரபணுவை ஒரு அயல் பொருளாக கருதி அவற்றை மரபணு ஒடுக்குதல் (gene silencing) என்னும் நிகழ்வுக்கு உட்படுத்தி தடுத்துவிடும். இந் நிகழ்வை பயிரில் மரபணு ஒடுக்குதல் (post-transcriptional gene silencing) என்றும், விலங்குகளில் ஆர்.என்.ஏ குறுக்கீடுகள் (RNA interference) என்றும், பூஞ்சையில் கொல்லுதுதல் (quelling) என்றும் சுட்டப்பெறும்.

தற்காலிக மரபணுவை வெளிப்படுத்தும் நுட்பம்.

* ௧. அக்ரோ- செலுத்துதல் (Agroinfiltration) (பயிர்களின் இலையில்)
* ௨. மாற்றப்பட்ட தீ நுண்மங்கள் மூலமாக (பயிர்களிலும் மற்றும் விலங்கு)
* ௩.உள்-செலுத்துதல்(transfection) (விலங்கு உயிரணுக்களில்)

நிலையான மரபணு வெளிப்படுத்தலுக்கு பல நுட்பங்கள் பயிர் மற்றும் விலங்குகளில் பயன்படுத்தப்படுகின்றன.
அவை,

* ௧. அக்ரோபக்டேரியம் உருமாற்றம்-Agrobacterium plant transformation (பயிர்களில்)
* ௨.துகள் தாக்கும் முறை- particle bombardment
* ௩. நுண் செலுத்துதல்- micro-injection

இவ்வாறு மரபணு மாற்றப்பட்ட உயிர்களால் பலவித கவலைகளும் குற்றசாட்டுகளும் சொல்லப்படுகின்றன. குமுகவியல் ஆர்வலர்கள் தெரிவிக்கும் கவலைகளை தீர்ப்பதற்கு பல வகையான நுட்பங்களும் வந்து கொண்டு இருக்கின்றன (எ.கா. தேர்தெடுக்கும் முகவர் இல்லாத பயிர்கள், marker free plants). மிகப்பெரிய பின்னடைவு என்பது தீ நுண்ம எதிர்ப்பு பயிர்கள். இவற்றை  மீண்டும் தாக்கும் நுண்மங்கள் படிப்படியாக பயிரின் நோய் எதிர்ப்பு தன்மையை உடைத்து பெரிய அளவில் அறுவடைக்கு இழப்பை ஏற்படுத்த வல்லன.

பகுப்பு:மூலக்கூற்று உயிரியல்
தையற்கலைஞர்

[thumb|300px|[ஹொங் கொங்|ஆங்க்காங்கில் ஒரு தையற்கலைஞர் ஒரு வாடிக்கையாளரின் ஆடையைத் தைக்க அளவெடுத்துக் கொண்டு இருக்கின்றார்.]]
[thumb|right|250px|துணிகளின் ஓரங்களைப் பிணைக்கவும், வேறுவகையான தையற் தேவைகளுக்கும் பயன்படும் [தையல் இயந்திரம்]]

**தையற்கலைஞர்** என்பவர் பஞ்சுநூல் போன்ற வேறுபல இயற்கைப்பொருள்கள், செயற்கைப்பொருள்களால் ஆன நூலிழையால் நெய்த துணியைக் கொண்டு ஒரு குறிப்பிட்ட ஆளின் அல்லது சிறுவரின் உடலளவுக்கும் தேவைக்கும் ஏற்ப அத் துணியை வெட்டியும், *தைத்தும்* (பெரும்பாலும் நூலிழைகொண்டு பிணைத்தல்) ஒருவர் அணியத்தக்க ஆடையைச் செய்யும் கலைஞர். பொதுவாக இதனைத் பொருள் ஈட்டும் தொழிலாகக் கொண்டுள்ளோரைத் *தையற்காரர்* என்பர். ஆண்களும் பெண்களும் தையற்காரர்களாக இத்தொழிலில் ஈடுபடுகிறார்கள்.

தமிழ்நாட்டில் பரவலாக பயன்பட்டு வரும் வேட்டி, துண்டு, சீலை (புடவை) போன்றவை நெய்த துணியை அப்படியே தையற்கலைஞர் ஆடையாக செய்து தராமலேயே அணியும் ஆடைகள். ஆனால் சட்டை (முற்காலக் குப்பாயம்), கால்சட்டை (பேண்ட் என்னும் குழாய்க் கால்சட்டை), இந்திய, தமிழ்நாட்டுப் பெண்களின் மேற்சட்டை, குழந்தைகள் அணியாடைகள் முதலியன துணியைப் பல்வேறு வடிவங்களில் தக்க அளவுடன் வகுத்து (design), வெட்டித் தைத்து உருவாக்கும் ஆடைகள். இவற்றைத் தையற்கலைஞர்கள் செய்து தருகிறார்கள்.

தையற்கலைஞர்கள் மிகத் தொன்மையான காலங்களில் இருந்தே பணியாற்றி வந்திருந்த பொழுதும், பதினேழு, பதினெட்டாம் நூற்றாண்டுகளுக்குப் பிறகுதான் தற்கால முதன்மைப் பொருளில் பயன்பாட்டில் உள்ளது.

ஆங்கிலத்தில் தையற்கலையை டெய்லரிங் (tailoring) என்று தற்காலத்தில் கூறுகின்றனர். வாடிக்கைக் காரர்களுக்கு தனிப்பட்ட முறையில் அவர்களின் உடலளவு, தேவை முதலியவற்றுக்கு ஏற்றவாறு தைத்துத் தருதலைச் சிறப்பாக *பெ'சுப்போக் டெய்லரிங்* (bespoke)என்று கூறுகின்றனர். ஒருவரின் தனிப்பட்ட அளவுகளுக்கு ஏற்றார்போல அல்லாமல், குறிப்பிட்ட சில அளவுகளில் ஏற்கனவே தைத்து வைத்திருக்கும் ஆடைகளுக்கு *அணிய ஆடை* (ரெடிமேடு) என்று பெயர்.

## வெளி இணைப்புகள்
* ஆங்கிலத்தில் தையல் பற்றிய வரலாறு (பொது சுருக்கவுரை)
* அமெரிக்காவின் தனித்தேவைத் தையற்கலைஞர்களும் வடிவமைப்பாளர்களுக்கான கூட்டாயம்(CTDA)
* தனித்தேவைத் துணித் தையற்கலைஞர் தொழிலியக் கூட்டாயம் (PACC)

பகுப்பு:தொழிற்கலைஞர்கள்
பகுப்பு:தையல்
பகுப்பு:தொழில்கள்
பென் அண்டு டெல்லர்

thumb|350px|2012 இல் பென்னும் டெல்லரும்

**பென் அண்டு டெல்லர்**  (*Penn & Teller*) என்பது ஒரு ஆங்கிலத் தொலைக்காட்சி நிகழ்ச்சி. பம்மாத்துக்களை, சமயப் போலிகளை, பிரபல நம்பிக்கைகளைக் கட்டுடைத்து நிகழ்ச்சிகளைத் தருகிறது.   இந்த நிகழ்ச்சி தராண்மியவாதம், அறிவிய ஐயுறவியல், இறைமறுப்பு ஆகியவற்றோடு இணைத்துப் பாக்கப்படுகிறது.

## சில நிகழ்ச்சிக் கருத்துருக்கள்
* கரிம உணவு (organic food) - கரிம உணவு உண்மையில் கூடிய சத்துள்ளதா, உருசியானதா, சூழலுக்கு உகந்ததா, சிக்கனமானதா?
* மாடுழைப்புக் கூடங்கள் - மூன்றாம் உலக தொழிலாளர்களுக்கு இருக்கும் தெரிவுகளில் மாடுழைப்புக் கூடங்கள் மேன்மையானவை
* விவிலியம் - முரண்பாடுகளும் பொய்களும்
* வேற்றுலக உயிரிகள் மனிதர்களை கடத்துதல்n - ஆதாரங்கள் எதுவுமில்லை, உளவியலாளர்கள் எழுத்தாளர்களின் வியாபாரம்
* ஆகாயத்தில் இருந்து அறிகுறிகள் - கடவுள் போல பாண், கதவு ஏணைய பொருட்கள் தோற்றம் தருவது ஏன் போலி, அவற்றுக்கான உண்மை விளக்கம் என்ன?
* குடிவரவாளர்கள் (immigration) - அமெரிக்காவுக்கு குடிவரவாளர்களால் ஏன் கேடு இல்லை.
* பேய் ஓட்டல்
* புலன்கடந்த அறிவு
* பாலுணர்வுக் கிளர்ச்சியம் மீதான போர்
*

## மேற்கோள்கள்

பகுப்பு:அமெரிக்கத் தொலைக்காட்சித் தொடர்கள்
பகுப்பு:இறைமறுப்பு ஊடகங்கள்
மித்பசுடேர்சு

**மித்பசுடேர்சு** அல்லது மித்பஸ்டேர்ஸ் என்பது ஒரு ஆங்கில தொலைக்காட்சி நிகழ்ச்சி. Mythbusters என்ற ஆங்கிலச் சொல் தொன்மாவை கட்டுடைப்பவர்கள் என்பது பொருள். ஒரு அறியப்பட்ட ஒரு நம்பிக்கையை, தொன்மத்தை எடுத்து, அதைப் பற்றி ஆய்வுகள் பரிசோதனைகள் செய்து அந்த நம்பிக்கை உண்மையானதா, பொய்யானதா, அல்லது உண்மையாக இருக்கக்கூடியதா என்று முடிவு தருவதே இந்த நிகழ்ச்சியின் வடிவம். நாசா நிலவுக்கு செல்லவில்லை என்பதை மறுத்தவர்களின் நம்பிக்கையை கட்டுடைத்த 
NASA Moon Landing பிரபலமானது.

பகுப்பு:ஆங்கிலத் தொலைக்காட்சி நிகழ்ச்சிகள்
பகுப்பு:ஐயுறவியல்
பகுப்பு:ஆங்கிலத் தொலைக்காட்சித் தொடர்கள்
ஐயுறவு விசாரணை செயற்குழு

**ஐயுறவு விசாரணை செயற்குழு** (Committee for Skeptical Inquiry) என்பது ஒரு இலாப நோக்கமற்ற கல்வி அமைப்பு. அசாதரண, விழிம்புநிலை அறிவியல் கோரிக்கைகளை பெருபான்மைமிக்க, அறிவியல் நோக்கில் விசாரித்து, அதன் முடிவுகளை பகிர்வதே இந்தக் குழுவின் நோக்கமாகும். இது 1976ம் ஆண்டு டாக்டர் பால்கர்ட்சு (Paul Kurtz) அவர்களால் நிறுவப்பட்டது. இது பல நோபல் பரிசு பெற்ற அறிவியலாளர்களை செயற்குழுவில் கொண்டுள்ளது.

## மேற்கோள்கள்

பகுப்பு:ஐயுறவியல் அமைப்புகள்
ஐயுறவாளர் சங்கம்

**ஐயுறவாளர் சங்கம்** என்பது அறிவிய ஐயுறவை பரப்பும் ஒரு இலாப நோக்கமற்ற அமைப்பு. மூடநம்பிக்கைகள், மீவியற்கை கோரிக்கைகள், போலி அறிவியல் போன்றவற்றை எதிர்த்து இந்த அமைப்பின் செயற்பாடுகள் அமைகின்றன. இதன் இசுகெப்டிக் இதழ் பல்லாயிரக்கணக்கான வாசகர்களால் வாசிக்கப்படுகிறது.

பகுப்பு:ஐயுறவியல் அமைப்புகள்

## மேற்கோள்கள்
இந்தியப் பகுத்தறிவாளர் ஒன்றியம்

**இந்திய பகுத்தறிவாளர் ஒன்றியம்** என்பது அறிவியல் நோக்கை பரப்பும் ஒரு தொண்டர் நிறுவனம். மூடநம்பிக்கைகள், சமய, மீவியற்கை கோரிக்கைகள் ஆகியவற்றை எதிர்த்து இந்த அமைப்பு இந்தியாவில் நடவடிக்கைகளை மேற்கொண்டு வருகிறது. இந்த அமைப்பு 1949 ம் ஆண்டு சென்னையில் தொடங்கப்பட்டது.  தற்போது இதன் தலைமையகம் தில்லியில் அமைந்துள்ளது.

## மேற்கோள்கள்

பகுப்பு:ஐயுறவியல் அமைப்புகள்
பகுப்பு:இந்திய பகுத்தறிவாளர் அமைப்புகள்
ராமசந்திர குகா

**ராமசந்திர குகா** (பிறப்பு 1958), சுற்றுச்சூழல், சமூகம், அரசியல் மற்றும் மட்டைப்பந்து சார்ந்த வரலாற்று ஆய்வுகளை மேற்கொண்டு அவற்றைப் பற்றி எழுதும் ஒரு இந்திய எழுத்தாளர்.

## வாழ்வும் வாழ்க்கைத் தொழிலும்

1958இல் டேரா டூனில் பிறந்த குகா, டூன் பள்ளியிலும் அதன் பின்னர் புனித ஸ்டீபன் கல்லூரி, தில்லியிலும் பயின்றார். பொருளியலில் முதுகலைப் பட்டத்தை பொருளியலுக்கான தில்லி பள்ளியிலிருந்து பெற்றார். முனைவர் பட்டத்தை கொல்கத்தாவிலுள்ள இந்திய மேலாண்மை கழகத்தில் பெற்றார். உத்தராஞ்சல் மாநிலக்காடுகளில் ஏற்பட்ட சிப்கோ இயக்கத்தைப் பற்றிய அவரது முனைவர்-பட்ட ஆய்வு பின்னர் *அமைதியற்ற மரங்கள்* (unquiet woods) என்ற பெயரில் பதிப்பிக்கப்பட்டது.1985 முதல் 2000 வரை இந்தியா, ஐரோப்பா, வட அமெரிக்கா பல்கலைக்கழகங்களில் ஆசிரியப்பணி ஆற்றினார். இவற்றில் கலிஃபோர்னியா பல்கலைக்கழகம்,பெர்க்லி, யேல் பல்கலைக்கழகம்,இசுட்டான்போர்டு பல்கலைக்கழகம், ஆஸ்லோ பல்கலைக்கழகம் மற்றும் இந்திய அறிவியல் கழகம் அடங்கும். (1994-95) காலகட்டத்தில் யெர்மனியின் 
Wissenschaftskolleg zu Berlin கழகத்தில் சிறப்பாசிரியராக (fellow) இருந்தார்

இதன்பின்னர் பெங்களூரு நகரில் இந்திய அறிவியல் கழகத்தில் வருகை பேராசிரியராக 2003இல் பணிபுரிந்தார். தொடர்ச்சியாக புத்தகங்கள் எழுத ஆரம்பித்தார். நவீன இந்திய வரலாற்றினை ஆய்வு செய்யும் நியூ இந்தியா பவுண்டேசன் (New India Foundation) என்ற இலாபநோக்கில்லா அமைப்பின் செயல் அறங்காவலர்.

ஆடை வரைவாளர்  சுஜாதா கேசவனை மணந்து இரு குழந்தைகளுக்கு தந்தையாவார்.

"இந்திய வரலாறு:காந்திக்குப் பிறகு"(India after Gandhi), என்ற புத்தகத்தை  எழுதியுள்ளார். 2007 ஆம் ஆண்டில் ஆங்கில மூலம் மாக்மில்லன் பதிப்பகத்தாராலும் எக்கோ பதிப்பகத்தாலும் தமிழ் மொழியாக்கம் 2009ஆம் ஆண்டு கிழக்கு பதிப்பகத்தாலும் வெளியிடப்பட்டது.

## விருதுகள்
2009 ஆம் ஆண்டிற்கான பத்ம பூசண் விருது .

## குகா எழுதியுள்ள நூல்கள்
* **India after Gandhi** எனும் நூலுக்காக 2011ல் சாகித்திய அகாதமி விருது பெற்றார்.

## மேற்கோள்கள்

## வெளியிணைப்புகள்

* ராமசந்திர குகா - வரலாற்றின் காலாள் , அனிதா நாயரின் குறிப்புரை
* இந்தியா ஒருங்கிணைந்து: ராமசந்திர குகாவின் அண்மைய பத்திகளின் பட்டியல்
* அவுட்லுக்கில் ராமசந்திர குகா கட்டுரைகள் (உள்பதிகை வேண்டும்)
* இடதுசாரி அருண்சோரி  அருந்ததி ராயின் நர்மதா கட்டுரைகளை விமர்சித்த விவாதம்
* பெரிய அண்ணன் மனப்பான்மை 

பகுப்பு:சாகித்திய அகாதமி விருது பெற்றோர்
பகுப்பு:இந்திய வரலாற்றாளர்கள்
பகுப்பு:இந்திய எழுத்தாளர்கள்
பகுப்பு:1958 பிறப்புகள்
பகுப்பு:வாழும் மக்கள்
வலது முனை வரிசை

**வலது முனை வரிசை** (right border sequence) என்பது பயிர்நோய்க் கோலுயிரி (Agrobacterium) பிளசுமிட் உள்ள ஓர் வரிசை (sequence) ஆகும். இவைகளில் பயிர்நோய்க் கோலுயிரில் இருந்து வெளிப்படும் வீரிய மரபணுக்கள் (virulence genes), இவ் வரிசையில் இணைந்து வெட்டும் தன்மை கொண்டுள்ளன. மற்றொரு பகுதியான இடது முனை வரிசையில் வீரிய மரபணுக்கள் இணைந்து வெட்டி, வெட்டிய பகுதிகளை பயிரின் நிறப்புரியில் இணைக்கும் தன்மை கொண்டது.

## வெளி இணைப்புகள்
* வலது முனை வரிசை 

பகுப்பு:மூலக்கூற்று மரபியல்
கொய்யா (குடும்பம்)

**கொய்யா** அல்லது *சிடியம்* (*Psidium*) என இலத்தீன் மொழியில் அழைக்கப்படுவது ஒரு நிலைத்திணைக் குடும்பம் ஆகும். இது ஒரு குறுமரமாகும். இக்குடும்பத்தில் அண்ணளவாக 100 இனங்கள் உள்ளன. மெக்சிக்கோவையும் நடு அமெரிக்காவையும் தென் அமெரிக்காவின் வடபகுதியையும் பிறப்பிடமாகக் கொண்ட இக்குடும்பத்தைச் சேர்ந்த மரங்கள் கடல் ஓட்டங்கள் மூலம் உலகம் முழுவதும் பரவலடைந்துள்ளன. கொய்யா இன்று வெப்பவலய நாடுகளில் காணப்படுகிறது.

## பயிரிடத் தேவையான காலநிலை
* ஈரலிப்பான காலநிலையிலும் அதேபோல் உலர் பிரதேசங்களிலும் பயிரிடப்படக்கூடியது.
* மழை வீழ்ச்சி- 1000 முதல் 4000 மில்லி மீட்டர்.
* உயரம் - கடல் மட்டத்திலிருந்து 1500–2000 மீட்டர்.
* மண்- களி, மணல், இருவாட்டி எதிலும் பயிரிடலாம்.
* கார காடித்தன்மை -pH 4.5-9.0

## மேற்கோள்கள்

பகுப்பு:மூவடுக்கிதழிகள்
உபநயனம்

இந்து சமயத்தில் ஒரு சில பிரிவினர் தம் சிறுவர்களுக்கு பூணூல் அணிவிக்கும் விழா **உபநயனம்** () என அழைக்கப்படுகிறது. இந்த சடங்கிற்கு பூணூல் கல்யாணம், பூணூல் திருமணம் போன்ற வேறு பெயர்களும் உள்ளன.

இந்த நேரத்தில் அவர்கள் *வாழ்வின் இரகசியம்* என கருதும் *காயத்திரி மந்திரத்தை* அவனது தந்தை, தாயின் முன்னிலையில், ஓதி கற்றுக்கொடுக்கிறார். இது *பிரம்மோபதேசம்* என வழங்கப்படுகிறது.

இவ்வாறு உபநயனம் செய்விக்கப்பட்ட சிறுவன் *[[பிரம்மச்சர்யம்| பிரம்மச்சாரி]]* என அழைக்கப்படுகிறான். நாளும் மூன்றுவேளை சந்தியாவந்தனம் என கதிரவனுக்கு அதிகாலை, காலை மற்றும் மாலை நேரங்களில் வழிபாடு செய்து காயத்திரி மந்திரம் செபிக்க வேண்டும் என அறிவுறுத்தப்படுகிறான்.

உபநயன சடங்கு இல்லாதவர்கள் பன்டைய காலத்தில் குருகுலத்தில் கல்வி பயில இயலாது.

மனுச்சட்ட ஆட்சி முறையின் சாதிய வெளிப்பாடாக இச்சடங்குகளை கருதுவோரும் எதிர்ப்பாரும் உளர்.
## இதனையும் காண்க
*இந்து சமயத்தினரின் 16 சடங்குகள்
## ஆதாரங்கள்

## வெளி இணைப்புகள்
* உபநயனம்

பகுப்பு:இந்து சமயச் சடங்குகள்
பிராமணர்

**பிராமணர்**அல்லது பார்ப்பனர்  என்போர் பண்டைய இந்தியாவில் நிலவிய நால் வருண முறை அல்லது நான்கு சமூகப் பிரிவுகளில் ஒன்றைச் சேர்ந்தோரைக் குறிக்கும். பிராமணர், சத்திரியர், வைசியர், சூத்திரர் என்னும் நான்கு பிரிவுகளை உள்ளடக்கிய, படிமுறை இயல்பு கொண்ட, இந்த முறையில் பிராமணர்கள் முதன்மை நிலையில் வைக்கப்படுகின்றனர். பழைய இந்துச் சமூக அமைப்பில், மனுநீதி என்னும் நூலில் விளக்கப்பட்டபடி, இவர்கள் வேதங்களைப் பயின்று இறை வழிபாடுகளை  நடத்தும் கடமை கொண்டவர்களாக இருந்தனர். இவர்கள் அறிஞர்களாகவும் இருடிகளாகவும் அரச குருமார்களாகவும் இருந்தனர். முக்கடவுளரில் வேதங்களின் காப்பாளரான பிரம்மா இவர்களின் ஆதியாக அறியப்படுகிறார்.

## வரையறை
மனு ஸ்மிருதி பிராமணர் என்பவர் யாசித்தே உண்ண வேண்டும் என்றும், நாட்டின் நலனுக்காக மன்னர்களுக்கும் மற்றவர்களுக்கும் வேதங்களையும் பிற கல்வி அமசங்களையும் பயிற்றுவிக்க வேண்டுமென்றும் கூறுகிறது. மேலும் பிராமணர் என்பவர் அமைதி, சுய கட்டுப்பாடு, பொறுமை, நேர்மை, அறிவு, விவேகம், சுத்தம், புனிதம் போன்ற தன்மைகளும் நிறைந்திருக்க வேண்டும்.

ஸமோ தமஸ் தப சௌகம்
க்சந்திர் அர்ஜவம் இவா கா
ஜ்னனம் விஜ்னனம் அஸ்திக்யம்
பிரஹ்ம கர்மா ஸ்வபவ ஜம்  
(பகவத் கீதை – 18:42)


தொடக்கத்தில், வேதகால இந்தியச் சமூகத்தில், இந் நிலைகள் ஒருவருடைய குணம், நடத்தை, இயல்பு போன்றவற்றால் அடையப்படுவதாக இருந்திருக்கிறது. ஒருவர் அல்லது ஒரு குழுவினர் ஒரு பிரிவில் இருந்து இன்னொரு பிரிவுக்கு உயர்த்தப்படுவதும், தாழ்த்தப்படுவதும் நடைமுறையில் இருந்ததாகத் தெரிகிறது. காலப்போக்கில், இந் நிலை மரபு வழியாக அடையப்படும் ஒன்றாக மாறிவிட்டது. தற்காலத்தில் இவ் வருணமுறை கடைப்பிடிக்கப்படுவது இல்லை ஆயினும், பிராமணர்களாகத் தங்களைக் கருதிக் கொள்பவர்கள், பல்வேறு தகுதி நிலைகளிலும் உள்ள பல்வேறு சாதிப் பிரிவுகளைச் சேர்ந்தவர்களாக உள்ளனர்.  

**தமிழகத்தில்** ஐயர், ஐயங்கார் என இரு பிரிவுகளில் பல உட்பிரிவுகளாக உள்ளனர். 

**ஈழத்தில்** பிராமணர் மிகக் குறைந்த எண்ணிக்கையில் வாழ்கிறார்கள். இவர்கள் தமிழுக்கும் சைவசமயத்துக்கும் பெருந்தொண்டாற்றியுள்ளார்கள். இப்போது பெரும்பாலானோர் கோயில்களில் பூசகர்களாக உள்ளனர். சிலர் ஆகம விதிகளையும் வேதங்களையும் நன்கு கற்றறிந்து கோயில் விழாக்கள், சமூகத்தினரின் சமயச் சடங்குகள் என்பவற்றை நடத்தி வைக்கிறார்கள். தற்காலத்தில் ஈழத் தமிழ் மக்கள் பல நாடுகளில் குடியேறியுள்ளதால் ஈழப் பிராமணர்களும் அந்தந்த நாடுகளுக்குச் சென்று சமயப் பணி ஆற்றி வருகிறார்கள். ஈழத் தமிழ் மக்கள் மத்தியில் இவர்கள் மதிப்பிற்குரியவர்களாக விளங்குகிறார்கள்.

## மேற்கோள்கள்

## வெளி இணைப்புகள்
* Prominent Brahmins of Jaffna 

பகுப்பு:பிராமணர்
பகுப்பு:சாதிகள்
பகுப்பு:தமிழரில் சாதிகள்
பகுப்பு:இந்து சமயத்தில் சாதிகள்
இடது முனை வரிசை

.
**இடது முனை வரிசை**  (left border sequence)  என்பது பயிர்நோய்க் கோலுயிரி பிளசுமிட் உள்ள ஓர் வரிசை ஆகும்.  இப் பிளசுமிட் காணப்படும் மற்றொரு  வரிசை  வலது முனை வரிசை ஆகும்.  இவைகளில் பயிர்நோய்க் கோலுயிரில் இருந்து வெளிப்படும் வீரிய மரபணுக்கள் (virulence genes), இவ் வரிசையில் இணைந்து   வெட்டும் தன்மை கொண்டுள்ளன. பின்  வெட்டிய பகுதிகளை பயிரின் நிறப்புரியில் இணைக்கும் தன்மையெய்  வீரிய மரபணுக்கள் கொண்டுள்ளன .

பகுப்பு:மூலக்கூற்று மரபியல்
லாண்ட்சட்

**லாண்டசட்** என்பது வானில் இருந்து பூமி தொடர்பான விடயங்களைப் பெறும் நீண்டகாலச் செயற்கைக் கோள் திட்டம் ஆகும். முதலாவது லாண்ட்சட் 1972 ஆம் ஆண்டு ஏவப்பட்டது. சமீபத்திய லாண்ட்சட் ஏப்ரல் 15, 1999 இல் ஏவப்பட்டது. லாண்டசட் செய்மதியில் இருந்து மில்லியன் கணக்கான ஒளிப்படங்கள் (புகைப்படங்கள்) எடுக்கப்பட்டுள்ளது. இவ் ஒளிப்படங்கள் ஐக்கிய அமெரிக்காவிலும் லாண்ட்சட் பெறும் நிலையங்களூடாகவும் ஆவணப்படுத்தப்பட்டுள்ளது.

லாண்ட்சட் 7 ஆனது 8 spectral bands ஐக் கொண்டுள்ளது. இதன் துல்லியத்தன்மையானது (Spatial Resolution) 15 மீட்டர் முதல் 60 மீட்டர் வரை வேறுபடும். 

## செய்மதியின் வரலாறு
* லாண்டசட் 1 - ஆரம்பதில் புவிவள தொழில்நுடபச் செய்மதி என்றே பெயரிடப்படது, 23 ஜூலை 1972 இல் ஏவப்பட்டு 6 ஜனவரி 1978 இல் முடிவுக்கு வந்தது. 
* லாண்ட்சட் 2 - 22 ஜனவரி 1975 இல் ஏவப்பட்டு 22 ஜனவரி 1981 இல் முடிவுக்கு வந்தது. 
* லாண்ட்சட் 3 - மார்ச் 5 1978 இல் ஏவப்பட்டு மார்ச் 31 1983 இல் முடிவுக்கு வந்தது.

பகுப்பு:செயற்கைக் கோள்கள்
பகுப்பு:அமெரிக்க விண்வெளித் திட்டங்கள்
பரப்பி

மூலக்கூற்று உயிரியலில் **பரப்பி** (*vector*) என்பது ஒரு மரபணுவை பக்டிரியல் படிவாக்கம் (bacterial cloning) செய்யப்படும் கணிமி (பிளசுமிட்) என்பதை குறிக்கும். மேலும் தீ நுண்ம நோய்களை பரப்பும் பூச்சிகளையும் பரப்பி (vector) என்ற பொருளில் ஆங்கிலத்தில் கொள்வார்கள்.ஒரு பரப்பியில் நகலாக்கம் (replication) செய்வதற்கு என்று தொடங்க புள்ளி (origin region), தேர்ந்தெடுப்பதற்கு என்று ஒரு தேர்ந்தெடுக்கும் முகவர் (selectable markers) எதிர்த்து வாழ்வதற்கான மரபணு பகுதியும் இருக்கும். மேலும் படிவாக்கம் புரிய ஒரு பல் படிவாக்க இடம் (multiple cloning site, MCS) என்ற பகுதி இருக்கும். இவ்விடத்தில் பல கட்டுள்ள (வரையறுக்கப்பட்ட) நொதிகளின் (restriction enzyme) வெட்டும் வரிசைகள் உள்ளன. நாம் படிவாக்கம் செய்ய விரும்பும் கட்டுள்ள நொதிகளின் வரிசைகளை தேர்ந்தெடுத்து பக்டிரியல் படிவாக்கம் செய்யலாம். மேலும் இவ்விடத்தில ஒரு மரபணு தொடரிகள் (தொடரி) (gene promoter) அமைந்து இருக்கும்.  படிவாக்கம் செய்ய விரும்பும் கணிமியெய் பொருத்து,  பக்டரியல் படிவாக்க பரப்பிகள் (bacterial cloning vector) பல வகைப்படும்.

#படிவாக்க பரப்பி (cloning vectors)
#டி. முனை அல்லது வால் பரப்பி (T-tail vector) 
#புரத வெளிப்படுத்தல் பரப்பி (expression vector)
#இரு வாழ் பரப்பி (இவைகள் இரு தொடக்க புள்ளி (replication origin or ori region) மற்றும் கோலுயிரிலும் (E.coli) மற்றும் கொதியம் (yeast) அல்லது பயிர்க் கோலுயிரிலும் (Agrobacterium) வாழும் (replicate) தன்மை கொண்டுள்ளது)- (binary vector)
#கொதிய பரப்பி (yeast vector)
#பயிர்க் கோலுயிரி பரப்பி (Agrobacterium vector)
#பாலூட்டி வெளிப்படும் பரப்பி (mammalian (cell) expression vectors)
#மாற்றப்பட்ட தீ நுண்ம பரப்பி (modified virus vectors)

பகுப்பு:மூலக்கூற்று உயிரியல்
நிறைவி வரிசை

நிறைரி வரிசை (terminator sequence) அல்லது வரிசைகள் என்பது  ஆர்.என்.ஏ நகலாக்கத்தின் (RNA transcription) முழுமையாதால் நிலையில் (termination phase) வரும் ஒரு வரிசை ஆகும். ஒரு மரபணு தனக்கான புரத கோடுகளை வெளிப்படுத்த, டி.என்.ஏ. வில் இருந்து ஆர்.என்.ஏ வாக மாற்றப்படும் நிகழ்வுக்கு ஆர்.என்.ஏ நகலாக்கம் எனப்படும். இப்பண்பு மூலக்கூற்று உயிரியலின் மையக்கோட்பாடுல் வரும்  இன்றியமையாத ஒரு பிரிவு ஆகும். ஆர்.என்.ஏ நகலாக்கத்தின் போது மூன்று நிலைகள் உள்ளன. அவைகள்

* ௧. தொடக்க நிலை (initiation  phase)
* ௨. விரிவடைதல் நிலை (elongation)
* ௩. முழுமையாதல் நிலை.(termination)

ஒவ்வொரு நிலைகளிலும் பல தொடரூக்கிகள் (promoter binding factors), செயலூக்கிகள் (transcription factors), தொடக்க கரணிகள் மற்றும் விரிவு கரணிகள் என பல மரபணுக்கள் பங்கேற்கின்றன. இதில் முழுமையாதல் நிலையில் ஆர்.என்.ஏ நகலாக்கத்தை நிறைவடைய பயன்படும் வரிசைகளே நிறைரி வரிசை எனப்படும். செயற்கையாக பக்டிரியல் படிவாக்கம் செய்யப்படும் பரப்பிகளில் நோசு (NOS) (பயிரில் மட்டும் ) எனப்படும் மரபணுவின் வரிசைகள் நிறைரியாக பாவிக்கப்படுகின்றன. ஆர்.என்.ஏ நகலாக்கத்தை நிறைவடைய இவ்வரிசைகள் பயன்படுகின்றன. இந்நிகழ்வு இரு வழிகளில் நடைபெறலாம். இதற்கு ரோ (ஆர்.என்.ஏ எளிகேசு புரதம், Rho-RNA Helicase protein)  எனப்படும் மரபணு பயன்படுவதால் , அதனை பொருத்து

* ரோ சார்ந்த முழுமையாதால் 
* ரோ சாரா முழுமையாதால்

மேலும் இப்புரதம் கோலுயுயிரில் (E.coli)  மட்டும்  ஈடுபடுகின்றன.

ரோ சாரா முழுமையாதாலில் ஈடுபடும் வரிசைகள் அடினைன் மற்றும் யுரசில் துகள்கள் மிகுதியாக இருக்கும். இதனால் ஆர்.என்.ஏ தனது முடிவடையும் எல்லையில் வரும் போது, ஆர்.என்.ஏ க்கள் எளிதாக வெளியில் இழுத்து வரப்படும். ஏனெனில் அடினைன் மற்றும் யுரசில் துகள்களுக்கு இடையே இரு பிணைவுகள் உள்ளதால் இழுத்து வரப்படும் நிகழ்வு எளிதாகிறது. மாறாக சைட்டோசைனின் மற்றும் குவானின் இடையே மூன்று பிணைப்புகள் உள்ளதால் இந்நிகழ்வு நடைபெறுவது கடினமே.

பகுப்பு:மூலக்கூற்று உயிரியல்
திருப்பதி (திரைப்படம்)

***திருப்பதி*** (*Thirupathi*) பேரரசுவின் இயக்கத்தில் 2006 ஆம் ஆண்டு ஏப்ரல் 14 அன்று வெளிவந்த தமிழ்த் திரைப்படம் ஆகும். இதில் அஜித்குமார் கதாநாயகனாகவும் சதா கதாநாயகியாகவும் முன்னணி பாத்திரத்தில் நடித்துள்ளனர். பரத்வாஜின் இசையுடன் இத்திரைப்படம் வெளியானது.

## வகை
மசாலாப்படம்

## நடிகர்கள்
* அஜித் குமார் - திருப்பதி 
* சதா - பிரியா
* கஞ்சா கருப்பு - முத்து 
* ரியாஸ்கான் - சூரி
* அருண் பாண்டியன் - ஏ. சி. முரளி
* லிவிங்ஸ்டன் - சாணக்கியன்
* எம். எஸ். பாஸ்கர் பி. ஏ. பிரம்மா
* தீபு - திருப்பதியின் சகோதரி
* ஹரிஷ் ராகவேந்திரா - திருப்பதியின் சகோதரன்
* சம்பத் ராஜ் - சூரியின் சகோதரன் / டாக்டர் வரதன்
* சத்யன் - திருப்பதியின் நண்பர்
* பேரரசு -  ஆட்டோ ஓட்டுனர்
* லைலா -  கீரை விதைப்போம் பாடல்
* ராஜேஷ் - முதலமைச்சர்

## திரைக்கதை
‘திருப்பதி’ சவுண்ட் சர்வீஸ் ஓனர் அஜீத்தும், அமைச்சர் மகன் ரியாஸ் கானும் நண்பர்கள். ரியாஸ்கான் கைகாட்டும் வேலைகளை நட்புக்காக கண்மூடித்தனமாகச் செய்து முடிப் பவர் அஜீத். தன் தங்கையின் பிரசவத் துக்காக மருத்துவமனைக்குச் செல்லும்போது கூட நண்பன் கூப்பிடுகிறான் என்று அவருடன் செல்கிறார். பிரசவத்துக்குச் சென்ற அஜீத்தின் தங்கை, டாக்டரின் பணத்தாசையால் சிசேரியன் செய்யப்பட்டு, உயிரிழக்கிறார். உண்மை தெரிந்து அஜித் குமார் ஆவேசமாக டாக்டரைக் கொல்லப் போனால், அவர் ரியாஸ்கானின் அண்ணன்.

தன் அண்ணனைக் கொல்ல வரும் அஜீத்தை அடித்து, ‘டேய்! நீ என் ஃப்ரெண்ட் இல்லை. வெறும் அடியாளுதான்!’ என ரியாஸ்கான் நிஜ முகம் காட்ட, வெகுண்டு எழுகிறார் ஹீரோ. ‘பணத்தாசை பிடிச்ச உன் அண்ணனை உன் கையாலேயே கொல்ல வெச்சு, உன்னையும் கொல்வேன்’ என்று சபதம் போடுகிறார். கூடவே, பணத்தாசை பிடித்த டாக்டர்களைத் திருத்தி, ‘பிரசவத்துக்கு இலவசம்’ என்று சட்டம் கொண்டுவர முயற்சிக்கிறார். சபதத்தில் வெற்றி பெற்றாரா இல்லையா என்பதுதான் இறுதிக் காட்சியாகும்.

## பாடல்கள்
மார்ச் 15, 2006 அன்று வெளியான இத்திரைப்படத்தின் பாடல்களுக்கு பரத்வாஜ் இசையமைத்திருந்தார்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஓவர் ஹீரோயிஸமும், பக்கா கமர்ஷியலும்தான் தன்னுடைய ஹிட் ஃபார்முலா என்பது டைரக்டர் பேரரசுவின் நம்பிக்கை. தேவை ஓர் உடனடி வெற்றி என்பது அஜீத்தின் ஏக்கம். ம்ஹூம்... ஓவர் சத்தம், ஓவர் மசாலா! லட்டு இனிக்காமல் உறைகிறது!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
* 

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
வரிசை (உயிரியல்)

155px|right
172px|left
தற்கால உயிரிய வகைப்பாட்டியல் முறை, ஏழு படிநிலை அலகுகளைக் (taxon) கொண்டுள்ளது. அவற்றுள் **வரிசை** (ஆங்கிலம்:order, இலத்தீன்: ordo) என்பதும், ஓர் அலகாகும். இதற்கு முன்னால் வகுப்பு என்ற உயிரிய வகைப்பாட்டியல் அலகும், பின்னால் குடும்பம் என்ற உயிரிய வகைப்பாட்டியல் அலகும் அமைந்துள்ளது. இந்த அலகு இலின்னேயசு பின்பற்றிய, ஐந்து படிநிலை அலகுகளிலும் ஒன்றாகும்.

இதற்குரிய பின்னொட்டுகளைத்

தாவரவியலிலும்,விலங்கியலிலும் கீழ்கண்டவாறு பயனாகிறது.

தாவரங்களுக்குப் பயன்படுத்தப்படும், **வரிசை**க்குரியப் பின்னொட்டுகள் வருமாறு;-

பெருவரிசைக்கு, (-anae) என்பதனைச் சொல்லிறுதியாகவும்,

வரிசைக்கு, (-ales) என்பதனைச் சொல்லிறுதியாகவும், **(எ.கா)** <u>Sapind ''' ales '''</u>= வேப்ப மரத்தின் வரிசை

துணைவரிசைக்கு, (-ineae) என்பதனைச் சொல்லிறுதியாகவும்,

உள்வரிசைக்கு, (-aria) என்பதனைச் சொல்லிறுதியாகவும் கொண்டு சொற்கள் உருவாக்கப்படுகின்றன.

## மேற்கோள்கள்

பகுப்பு:உயிரியல் துறைச்சொற்கள்
தன்-இணைவு

**தன்-இணைவு** (self ligation) என்பது மூலக்கூற்று உயிரியலின் பக்டிரியல் படிவாக்கம்  செய்யும்  நுட்பத்தில்  பயன்படுத்தப்படும் ஒருசொல் ஆகும். இம்முறையில் பாவிக்கப்படும் கட்டுள்ள நொதிகளை பொருத்து இரு வகையான படிவாக்கம் உள்ளன.

# ஒற்று முனை படிவாக்கம் (blunt end cloning)
# ஒற்றற்ற அல்லது நீட்சி  முனை படிவாக்கம் (sticky end cloning)

## ஒற்று முனை படிவாக்கம்

இப்படிவாக்கத்தின் போது ஆய்வாளர்கள் தன்-இணைவு என்னும் பிரச்சினையெய் அல்லது சிக்கலை எதிர்கொள்வார்கள். ஒற்று முனை படிவாக்கத்தின் போது மிகையான தன் இணைவு இருக்கும். மேலும் நாம் தேர்ந்தெடுக்கும் கட்டுள்ள நொதி செயலை பொருத்து தன் இணைவு அமையும். நொதி தளர்வான முறையில்  (குறை செரிமானம்) (partial digestion) இருந்தால், செரிமானம் அடையாத முழு பரப்பிகள் வெகு எளிதாக இ.கோலி (E.coli) கலத்தில் உள் சென்று விடும்.  இதனால்  பல பல்கலன்களை (colony) தேர்ந்தெடுத்து நாம் விரும்பும் டி.என்.ஏ உள்ளதா என அறிய வேண்டும். சில வேளைகளில்  டி.என்.ஏ இணையாமால் வெறும் நாம் பயன்படுத்திய பரப்பி மட்டும் இ.கோலி யில் உள் சென்றிருக்கும்.

இவ்விடத்தில் ஏன் நேராக்கப்பட்ட அல்லது நொதியால் வெட்டப்பட்ட பரப்பிகள் இ.கோலி. கலத்தில் உள் நுழையாதா? என்ற வினா எழுகிறது அல்லவா. ஒரு நேரான கயிறையும், நன்கு சுற்றப்பட்ட வட்ட வடிவிலான கயிறையும் நினைவில் கொள்ளுங்கள். இவ்விரு கயிறையும் நீரில் வீசினால், எவ்வொன்று துரிதமாக ஆழத்தில் சென்று தரையெய் அடையும் என்பதை கவனியுங்கள். நன்றாக சுற்றப்பட்ட கயிர் விரைவில் தரையில் சேரும், ஏனெனில் அவைகள் நேர்த்தியாக  சுற்றப்பட்டு கனமாக இருக்கும். மாறாக நேரான கயிர் நீரில் மிதக்கும். வெட்டப்பட்ட நேரான  பரப்பிகள் தன் இணைவு அல்லது நாம் விரும்பும் டி.என்.ஏ வோடு இணைந்து வட்ட வடிவமானால் எளிதாக இ.கோலியில்  செல்லும். மாறாக நேராக இருந்தால் அவைகளால் உள் நுழைய முடியாது.

## தடுக்கும் முறை

இதை தவிர்ப்பதற்கு கட்டுள்ள நொதிகளால் வெட்டப்பட்ட பரப்பிகளில் பாசுபடசு (Phosphatase) என்னும் நொதியால் பாசுபேட் (Phosphate) குழுவை நீக்கி விட வேண்டும். இதனால் தன் இணைவு குறைக்கப்பட்டு, படிவாக்கம் செய்வதற்கான நிகழ்தகவு மிகையாக்கப்படுகின்றன.

பொதுவாக ஒற்று முனையெய் உருவாக்கும் கட்டுள்ள நொதிகளின் (எ.கா. EcoRV, SmaI, HpaI,HincII ) வெட்டும் இடத்தில் படிவாக்கம் நிகழும்போது, அவ் நொதிகளின் வெட்டும் வரிசைகள் இழக்கப்படும். அதாவது நாம் படிவாக்கம் செய்ய விரும்பும் மரபணு அல்லது டி.என்.ஏ வரிசைகள் இணையும் போது , கட்டுள்ள நொதிகளின் வெட்டும் வரிசைகளில் மாற்றம் ஏற்படுவதால், மறுபடியும் அவ் நொதிகளை கொண்டு டி.என்.ஏ க்களை செரிமானம் செய்ய இயலாது.

இணைவு நிகழ்வின் போது, இணைவி நொதிகளின் (DNA Ligase) இடையே கட்டுள்ள நொதியும் கூடுதலாக சேர்த்தால், தன்-இணைவால் சேரும் பரப்பிகளை  கட்டுள்ள நொதியின் செரிமனத்தால் தன்-இணைவு சிக்கலை தவிர்க்கலாம். இவ்விடத்தில் நாம் படிவாக்கம் செய்ய விரும்பும் டி.என்.ஏ வரிசையில், மேற்கூறிய நிகழ்வில் பயன்படும் கட்டுள்ள நொதியின் வெட்டும் வரிசைகள் இல்லமால் இருக்க வேண்டும்.

## ஒற்றற்ற அல்லது நீட்சி  முனை படிவாக்கம்:
இம்முறையில் தன்-இணைவுக்கான நிகழ்தகவு குறைவு. மேலும்  இம்முறையில் நாம் விரும்பிய மரபணுவை, தொடரியெய் (Promoters) பொருந்து, நாம் விரும்பும் வழிகளில் (நேரான அல்லது தலைகீழ், orientation, sense or anti sense ) படிவாக்கம் செய்யலாம். இம்முறையில் ஒரு கட்டுள்ள நொதி குறை செரிமானத்தை (partial digestion) வெளிப்படுத்தினால் தன் இணைவு மிகையாக இருக்கும். நாம் தேர்தெடுக்கும் இரு கட்டுள்ள நொதிகளின் வரிசை வெகு அருகே இருந்தால் (adjacent sites), நொதிகளின் செரிமானத்தின் நேரத்தை (incubation time) கூட்ட வேண்டும்.

பகுப்பு:மூலக்கூற்று உயிரியல்